CELEX: 62016CN0372
Language: bg
Date: 2016-07-06 00:00:00
Title: Дело C-372/16: Преюдициално запитване от Oberlandesgericht München (Германия), постъпило на 6 юли 2016 г. — Soha Sahyouni/Raja Mamisch

19.9.2016   
            
            
               BG
            
            
               Официален вестник на Европейския съюз
            
            
               C 343/33
            
         Преюдициално запитване от Oberlandesgericht München (Германия), постъпило на 6 юли 2016 г. — Soha Sahyouni/Raja Mamisch
   (Дело C-372/16)
   (2016/C 343/45)
   Език на производството: немски
   
      Запитваща юрисдикция
   
   Oberlandesgericht München [Върховен областен съд, град Мюнхен, Германия]
   
      Страни в главното производство
   
   
      Жалбоподател: Soha Sahyouni
   
      Ответник: Raja Mamisch
   
      Преюдициални въпроси
   
   
               1)
            
            
               Обхватът на Регламент (ЕС) № 1259/2010 на Съвета от 20 декември 2010 година относно осъществяването на засилено сътрудничество в областта на приложимото право при развод и законна раздяла (1), както е определен в член 1 от него, включва ли и т.нар. развод по частноправен ред, в случая — чрез едностранно изявление на единия от съпрузите пред духовен съд в Сирия на основание на шериата?
            
         
               2)
            
            
               При утвърдителен отговор на първия въпрос:
               С оглед на прилагането на Регламент (ЕС) № 1259/2010 в рамките на проверката по член 10 от него следва ли в случаи на развод по частноправен ред
               
                           (1)
                        
                        
                           да се вземе предвид абстрактно съпоставката, според която приложимото съгласно член 8 право предвижда достъп до развод и за другия съпруг, но поради неговия пол го свързва с други процесуално- и материалноправни предпоставки в сравнение с достъпа на първия съпруг,
                           или
                        
                     
                           (2)
                        
                        
                           прилагането на нормата да зависи от това дали приложението на абстрактно дискриминационното чуждестранно право и в отделния случай — т.е. конкретно — е дискриминационно?
                        
                     
         
               3)
            
            
               В случай на утвърдителен отговор на втория въпрос, точка (2):
               Съгласието на дискриминирания съпруг с развода — и под формата на надлежно приемане на обезщетение — основание ли е за неприлагане на тази норма?
            
         
      (1)  ОВ L 343, 2010 г., стр. 10.